

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 6.septembrī Nr.**465**

(prot.Nr.**21**, **7**.§)

**Par atļauju slēgt līgumu un finansējuma piešķiršanu**

Pamatojoties uz likuma “Par pašvaldībām” 21.panta pirmās daļas 2.punktu un likuma „Par pašvaldību budžetiem” 22.panta pirmo daļu, Daugavpils pilsētas domes 2018.gada 25.janvāra saistošo noteikumu Nr.1 „Par Daugavpils pilsētas pašvaldības budžetu 2018.gadam” 13.punktu, Ministru kabineta 2018.gada 23.maija rīkojuma Nr.223 “Par prioritārajam pasākumam “Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2018.gadā” 8.apakšpunktu, Daugavpils pilsētas domes Iepirkuma komisijas 2018.gada 3.septembra sēdes protokolu Nr.5, ņemot vērā Daugavpils pilsētas domes Finanšu komitejas 2018.gada 6.septembra sēdes protokolu Nr.24, Daugavpils pilsētas domes Attīstības komitejas 2018.gada 16.augusta sēdes protokolu Nr.13, atklāti balsojot: PAR – 9 (A.Broks, J.Dukšinskis, R.Eigims, L.Jankovska, R.Joksts, I.Kokina, J.Lāčplēsis, I.Prelatovs, A.Zdanovskis), PRET – nav, ATTURAS – 2 (A.Gržibovskis, V.Kononovs), **Daugavpils pilsētas dome nolemj:**

1. Atļaut slēgt līgumu ar SIA “Fortum”, reģ.Nr.41503078964, juridiskā adrese: Daugavas iela 31, Krauja, Naujenes pag., Daugavpils novads, LV-5462, “Būvprojekta “Tribīņu izbūve un moduļu ēku novietošana pie esoša futbola laukuma Stadiona ielā 1, Daugavpilī” 1.kārtas būvdarbu izpildei (apgaismojuma, inženiertīklu izbūve, teritorijas labiekārtošana)”, identifikācijas Nr.DPD 2018/91, ietvaros par kopējo summu 403 890 EUR(četri simti trīs tūkstoši astoņi simti deviņdesmit *eiro*) ar pievienotās vērtības nodokli.

2. Līguma saistību izpildei finansējumu 300 000 EUR (trīs simti tūkstoši *eiro* 00 centi) paredzēt no 2018.gada valsts budžeta programmas 09.00.00 “Sports” apakšprogrammas 09.04.00 “Sporta būves” piešķirtā finansējuma.

3. Līguma saistību izpildei finansējumu 50 000 EUR (piecdesmit tūkstoši *eiro*) apmērā paredzēt no pašvaldības budžeta līdzekļiem - atgūtā Eiropas Savienības fondu projekta priekšfinansējuma.

4. Līguma saistību izpildei finansējumu 53 890 EUR (piecdesmit trīs tūkstoši astoņi simti deviņdesmit *eiro*) apmērā paredzēt 2019.gada budžetā vai piesaistīt finansējumu no valsts budžeta.

Domes priekšsēdētājs *(personiskais paraksts)*  R.Eigims